Publication: Magyar Közlöny
Issue: MK-2001-41 (Year: 2001, Number: 41)
Era: 1990-2004
Section: a 30/2001. (IV. 9.) FVM rendelethez
Paragraph Index: 664

e) hántolómalom folyamatábrája. A rajzot tussal kihúzva vagy számítógéppel szerkesztve kell elkészítenie, és a vizsgabizottságnak bemutatni. A mestermű a gyakorlati vizsgát bevezetően a vizsgabizottság és a jelölt közötti szakmai beszélgetés alapja. A mestermű a mestervizsgára való belépő. A mesterművet a gyakorlati vizsga előtt két héttel kell leadni. A gyakorlati vizsgát a jelölt a mestermű elfogadása után kezdheti meg. Gyakorlati vizsga részei: 2.1.1. Termelési feladat, 2.1.2. Szervezési és karbantartási feladat. 2.1.1. Termelési feladat E feladat során a mesterjelöltnek üzemeltetnie kell a vizsgabizottság elnöke által kijelölt búzaőrlő malmot vagy takarmánykeverő üzemet. A Mestervizsga Bizottság a vizsga megkezdése előtt ellenőrzi a helyszínt, a vizsgához szükséges tárgyi feltételek meglétét, a biztonságos munkavégzés lehetőségét. Ha a kijelölt búzaőrlő malom, illetve takarmánykeverő üzem nem egyezik meg a jelölt felkészítési helyszínével, úgy biztosítani kell, hogy a jelölt a gyakorlati vizsga előtt a kérdéses üzemben megfelelő gyakorisággal üzemlátogatásokat tehessen, és kellő szakmai helyismeretet szerezzen. Ehhez az üzem vezetésének egyetértését és közreműködését a vizsgabizottság elnökének kell megszereznie. A jelöltnek irányítania kell a technológiai folyamat működését, és koordinálnia kell a különböző posztokon dolgozók munkavégzését. A gyakorlati vizsga időtartama legalább 2 óra. A jelölt üzemzavarmentesen veszi és adja át a működő üzemet, és közben — a kapott feladatoknak megfelelően — elvégzi a technológiai beavatkozásokat. A vizsga a termelési ügyvitel elvégzésével ér véget. Értékelési szempontok:

Source: https://magyarkozlony.hu/hivatalos-lapok/a724212b533e5b450371a24773d4bebfcc130524/dokumentumok/1375a69d8a729a8956fdb791a74326f3f1c828fe/letoltes